KOMISIJOS REGLAMENTAS (EB) Nr. 2121/2005
2005 m. gruodžio 22 d.
iš dalies keičiantis Reglamento (EB) Nr. 2255/2004 nuostatas dėl jo taikymo laikotarpio
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 27 straipsnio 11 dalies pirmos pastraipos antros įtraukos antrą sakinį,
kadangi:
(1)
Eksporto grąžinamųjų išmokų diferencijavimo cukraus sektoriuje atveju 2004 m. gruodžio 27 d. Komisijos reglamente (EB) Nr. 2255/2004 dėl įrodymo, kad buvo atlikti muitinės formalumai cukraus importui į trečiąsias šalis, kaip nustatyta Reglamento (EB) Nr. 800/1999 16 straipsnyje (2), numatyta iki 2005 m. gruodžio 31 d. leisti pateikti lankstesnius atliktų muitinės formalumų įrodymus.
(2)
Atsižvelgiant į tai, kad administraciniai sunkumai, tapę priežastimi priimti šią leidžiančią nukrypti nuostatą, ir jų daromas poveikis rinkai tebesitęsia, reikėtų vieneriems metams pratęsti minėto reglamento taikymą.
(3)
Todėl atitinkamai reikėtų iš dalies pakeisti Reglamentą (EB) Nr. 2255/2004.
(4)
Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2255/2004 2 straipsnio antroje pastraipoje data „2005 m. gruodžio 31 d.“ pakeičiama data „2006 m. gruodžio 31 d.“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gruodžio 22 d.